Tasulise suletud teaduskirjanduse lugemiseks on ilmselt levinuim viis kasutada mõne ülikooli raamatukogu juurdepääsuõigust. Samuti on arvestatav andmebaaside kogu TÜ Kliinikumi Medinfokeskusel (https://www.kliinikum.ee/infokeskus/andmebaasid#jaotus), mille kasutajaõigust võivad kõik arstid taotleda, ning alati jääb ka võimalus mõni ajakiri või ürik endale osta. Iga noorarst saab ennast registreerida ülikoolide raamatukogude juures lugejaks, ühes millega tekitab tal võimalus kasutada raamatukogu arvutivõrgus kättesaadavaid andmebaase, ajakirju, e-raamatuid. Näiteks residentidel on end lihtne kirja panna Tartu Ülikooli raamatukogu kasutajaks ÕISi kontoga, mis on olemas kõigil residentidel (kui Sa ei tea ÕISi paroole, saab sisse logida ka IDga). Igal juhul pääseb andmebaasidele ligi kohapeal raamatukogu arvutivõrgus. Enne kohaleminekut tasuks uurida raamatukogu kodulehelt, milliste andmebaasidega töötamist nad võimaldavad. Raamatukogude veebilehtedel on olemas samuti juhendid, kuidas pääseda andmebaasidesse kodust või töökohalt. TÜ raamatukogu juhendi leiab siit: https://sisu.ut.ee/andmebaasid/koduarvutist-juurdeps
PS! Pea silmas, et raamatukogudel jt on erinevad kasutuseeskirjad. Tutvu nendega. Näiteks TÜ raamatukogu arvutivõrku pääseb kodust ainult ülikooli kasutajatunnusega (ehk ÕISi kasutajana). Kui ametlikke teid pidi ei ole võimalik vajalikku kirjandust kätte saada, võid abi leida ENÜ kodulehe kasulike linkide alt, kus on paar vihjet selle mure lahendamiseks.